**KULTŪRINIO UGDYMO PROGRAMA**

**„Kūrybos MAGIJA (MAtau, GIrdžiu, JAučiu): M. K. Čiurlionis, S. Geda“**

**1 priedas**

**ILGALAIKIO KULTŪRINIO UGDYMO PROGRAMOS 4 PUNKTO (LENTELĖS) MOKOMŲJŲ DALYKŲ TEMOS / VEIKLOS**

Ugdymo veiklos siejamos su 8 klasės mokomaisiais dalykais ir atnaujintu bendrųjų ugdymo programų turiniu: matematika, istorija, geografija, daile, muzika, lietuvių kalba, gamtos mokslais, doriniu ugdymu.

|  |  |  |
| --- | --- | --- |
| **Mokomasis dalykas** | **Dalyko tema / veikla** | **Valandų skaičius** |
| Anglų kalba | S. Gedos biografija ir kūryba. Įdomūs faktai. Informacijos paieška pasitelkiant IT lietuvių ir anglų kalbomis; surinktos informacijos pristatymas anglų kalba. | 2 |
| Anglų kalba | M. K. Čiurlionio gyvenimo ir kūrybos apžvalga. Informacijos paieška pasitelkiant IT lietuvių ir anglų kalbomis; surinktos informacijos pristatymas anglų kalba. | 2 |
| Anglų kalba | S. Gedos eilėraščių skaitymai Veisiejų skulptūrų parke „Vaikystės Sodas”. Eilėraščių skaitymas lietuvių kalba, analizė, iliustravimas žodžiu anglų kalba – ugdant kalbinius gebėjimus. | 1 |
| Biologija | Augalai poeto S. Gedos eilėraščiuose: paieška bei identifikavimas QR programėle mokyklos žaliosiose erdvėse. | 2 |
| Lietuvių kalba ir literatūra | S. Gedos eilėraščio „Giesmė apie Pasaulio medį”: skaitymas, analizė, iliustravimas (3 pamokų ciklas; 1 iš jų – integruota, žr. integruotos pamokos).\*\*\* | 2 |
| Lietuvių kalba ir literatūra | Meninis skaitymas. S. Gedos eilėraščiai iš rinkinio „Baltoji varnelė”. | 1 |
| Lietuvių kalba ir literatūra | S. Gedos eilėraščio analizė ir interpretacija: Gyvavaizdžiai „Jotvingių žemėje”. | 1 |
| Lietuvių kalba ir literatūra | Lietuvių ir verstinė egodokumentika (dienoraščiai, atsiminimai, autobiografijos, laiškai): M. K. Čiurlionis „Laiškai Sofijai“. |  |
| Lietuvių kalba ir literatūra | Avangardo meno ir literatūros kūriniai: S. Geda, pasirinkti eilėraščiai iš rinkinio „Pėdos“. | 1 |
| Istorija | Viduramžių monarchija ir M. K. Čiurlionio „Karalių pasaka”. | 1 |
| Istorija | S. Gedos „Lietuvos atsiradimas” – Valstybės pradžia. | 1 |
| Technologijos | Rankdarbių įvairiomis technikomis kūrimas pagal S. Gedos poezijos vaizdinius. | 3 |
| Technologijos | S. Gedos portreto kūrimas intarsijos technika (panaudojant skirtingos medienos gabalėlius). | 2 |
| II užsienio kalba | Verčiame S. Gedos eilėraščius virtusius dainomis. | 1 |
| Dailė | „Kalėdos mano mieste”. M. K. Čiurlionio „Žiemos sonatos“ interpretacijos. | 3 |
| Dailė | Projektas apie idėjas, vertybes, asmenybes, remiantis įvairių epochų grožio idealais ir jų atspindžiais mene: M. K. Čiurlionis, Leonardas da Vinčis, Mikelandželas ir kt. | 4 |
| Dailė | Grafikos technikos ir meninės išraiškos priemonės. Kuriama pasirinkta kompozicija interpretuojant S. Gedos eiles. | 3 |
| Dailė | Peizažas iš natūralių medžiagų rastų gamtoje. Triptikas. Remiantis M. K. Čiurlionio kūriniu „Raigardo slėnis“. | 3 |
| Muzika | Dainų mokymas ir jų atlikimas pagal S. Gedos eiles. | 3 |
| Muzika | Jūros gelmių tema M. K. Čiurlionio simfoninėje poemoje „Jūra” ir dailės kūriniuose. | 2 |
| Muzika | M. K. Čiurlionis – tautos genijus ir jo harmonizuotos lietuvių liaudies dainos. | 1 |
| Matematika | S. Gedos eilėraščių iš rinkinio „Baltoji varnelė” skaitymas. Ieškome balsių, priebalsių, dvigarsių. Skaičiuojame, vaizduojame duomenis, ieškome medianos, modos. (3 pamokų ciklas, 1 integruota su lietuvių kalba)\*\* | 2 |
| Matematika | Haiku eilėraščiuose pagal S. Gedos kūrybą: poeto minčių patalpinimas į 5-75 skiemenų formulę. | 1 |
| Matematika | Erdvinės figūros M. K. Čiurlionio paveiksluose (atpažinimas, braižymas, erdvinių figūrų elementų apskaičiavimas, modelių gamyba ir pan.).  Paveikslai: „Pavasaris I“ (keturkampė prizmė ir piramidė), „Pilis. Pasaka“ (kūgis), „Angelas. Preliudas“ (nupjautinis kūgis), „Žvaigždžių sonata. Allegro“ (rutulys), „Žvaigždžių sonata. Andante“ (rutulys), „Piramidžių sonata. Allegro“ (keturkampė piramidė), „Aukuras“ (nupjautinė keturkampė piramidė), „Rex“ (rutulys). | 2 |
| Matematika, dailė, technologijos | Aukso pjūvis M. K. Čiurlionio paveiksluose. | 1 |
| Informatika | Informacijos apie S. Gedą paieška, analizė. Aplanko ir trumpo video kūrimas. | 2 |
| Chemija | Mokslo ir literatūros dialogas: cheminių ir fizikinių virsmų analizė S. Gedos kūryboje. | 1 |
| Dorinis ugdymas | Religiniai elementai ir motyvai M. K. Čiurlionio kūryboje: paieška ir analizė. | 1 |
| Dorinis ugdymas | Dvasinės prasmės simboliniai tiltai: M. K. Čiurlionio kūrybos tyrinėjimas. | 1 |
| Dorinis ugdymas | Dvasinės patirtys S. Gedos eilėraščiuose: ilgesio, vilties ir egzistencinės prasmės paieška. | 1 |
| Dorinis ugdymas | Saviugda ir savisauga: pažįsta ir analizuoja savo unikalumą (gebėjimus, mąstymą, kūrybiškumą, pomėgius, siekius): Ar kūrybiškumas padeda išreikšti save?  Dialoginis bendravimas: kitas – kaip draugas; Kas yra draugystė? M. K. Čiurlionio paveikslas „Bičiulystė“. M. K. Čiurlionio paveikslai: „Nojaus arka“, „Rojus“, ciklas „Pasaulio sutvėrimas“. | 1 |
| Informatika | Virtuali kelionė į S. Gedos tėviškę. Kelionės statistinių duomenų tyrimas skaičiuoklėje. | 1 |
|  |  | 58 val. |

**KULTŪRINIO UGDYMO PROGRAMA**

**„Kūrybos MAGIJA (MAtau, GIrdžiu, JAučiu): M. K. Čiurlionis, S. Geda“**

**2 priedas**

**ILGALAIKIO KULTŪRINIO UGDYMO PROGRAMOS INTEGRUOTOS PAMOKOS**

Ugdymo veiklos siejamos su 8 klasės mokomaisiais dalykais ir atnaujintu bendrųjų ugdymo programų turiniu: matematika, istorija, geografija, daile, muzika, lietuvių kalba, gamtos mokslais, doriniu ugdymu.

|  |  |  |
| --- | --- | --- |
| **Mokomieji dalykai** | **Dalyko tema / veikla** | **Valandų skaičius** |
| Integruota lietuvių kalbos ir literatūros ir informatikos pamoka | Virtuali kelionė S. Gedos ir M. K. Čiurlionio gyvenimo ir kūrybos keliais. | 2 |
| Integruota lietuvių kalbos ir literatūros ir muzikos pamoka | „Eilėraščio ir repo laboratorijoje“ (Mokiniai kuria eilėraščius, kai duoti keli žodžiai arba 1-2 posmo eilutės ir juos repuoja; klasėje organizuojami pasirodymai). | 1 |
| Integruota lietuvių kalbos ir literatūros ir anglų kalbos pamoka | Poeto S. Gedos eilėraščių leksika, angliškai sprendžiant kryžiažodžius. | 1 |
| Integruota dailės ir anglų kalbos pamoka | S. Gedos eilėraščių iliustravimas ir pristatymas anglų kalba. | 1 |
| Integruota dailės ir anglų kalbos pamoka | S. Gedos poezijos knygų iliustracijų apibūdinimas anglų kalba. | 1 |
| Integruota dailės ir anglų kalbos pamoka | S. Gedos eilėraščių ir M. K. Čiurlionio kūrybos iliustravimas ir pristatymas anglų kalba. | 2 |
| Integruota muzikos ir anglų kalbos pamoka | Populiariausios vaikiškos dainos pagal S. Gedos žodžius. | 1 |
| Integruota muzikos ir anglų kalbos pamoka | Pasakojimas apie M. K. Čiurlionio kūrybą anglų kalba. | 1 |
| Integruota lietuvių kalbos ir literatūros ir anglų kalbos pamoka | S. Geda ir Šekspyro „Sonetai”: 116 sonetas (S. Gedos vertimas, Šekspyro originalus eilėraštis, skaitymas, analizė). | 1 |
| \*\*\*Integruota lietuvių kalbos ir literatūros ir dailės pamoka | S. Geda eilėraščio „Giesmė apie Pasaulio medį” iliustravimas, tęstinė pamoka, (3 pamokų ciklas, žr. Lietuvių kalba ir literatūra). | 1 |
| Integruota lietuvių kalbos ir literatūros ir informatikos pamoka - projektas | S. Geda „Jotvingių žemė”. Eilėraščio analizė ir Medijų kūrimas. | 5 |
| Integruota biologijos, chemijos ir fizikos pamoka | Biologiniai, cheminiai ir fiziniai virsmai S. Gedos kūryboje – eilėraščiai „Dega laikas manyje”, „Europos apledėjimas” ir „Lietuvos atsiradimas”. | 1 |
| \*\* Integruota matematikos, lietuvių kalbos ir literatūros pamoka | S. Gedos eilėraščių iš rinkinio „Baltoji varnelė” skaitymas. Ieškome balsių, priebalsių, dvigarsių. Skaičiuojame, vaizduojame duomenis, ieškome medianos, modos (3 pamokų ciklas, 1 jų – integruota pamoka). | 3 |
| Integruota dailės ir matematikos pamoka | „Aukso pjūvis M. K. Čiurlionio paveiksluose”. M. K. Čiurlionio paveikslų atitiktis aukso pjūviui (a:b=1.6). Zodiako ženklo piešimas, panaudojant aukso pjūvio santykį. | 2 |

**KULTŪRINIO UGDYMO PROGRAMA**

**„Kūrybos MAGIJA (MAtau, GIrdžiu, JAučiu): M. K .Čiurlionis, S. Geda“**

**3 priedas**

**EDUKACIJOS MUZIEJUOSE, KULTŪROS ĮSTAIGOSE, MENO GALERIJOSE**

|  |  |  |  |  |  |  |
| --- | --- | --- | --- | --- | --- | --- |
| **Eil. Nr.** | **Veiklos pavadinimas ir trumpas aprašymas** | **Trukmė** | **Maksimalus dalyvių skaičius grupėje** | **Veikla gali būti vykdoma tik nurodytoje įstaigoje.**  **TAIP/NE** | **Kaina asmeniui su Kultūros pasu, be Kultūros paso** | **Įstaigos pavadinimas** |
| **Druskininkų M. K. Čiurlionio namai - muziejus** | | | | | | |
|  | **Edukacinis užsiėmimas „Grafikos klodai”.** Muziejaus ekspozicijose susipažįstama su žymiausio Lietuvos menininko M. K. Čiurlionio tapybos, grafikos kūriniais. Sužinoma, ką reiškia paslaptingi, daugeliui negirdėti meniniai terminai „flourofortas“ ir „vinjetė“. Edukacinio užsiėmimo metu dalyviai tušo, teptuko ar plunksnos pagalba kuria nedidelio formato grafikos meno kūrinėlius, semdamiesi įkvėpimo iš M. K. Čiurlionio kūriniuose vaizduojamų simbolių. | 60 min. | 24 | Ne | Kaina mokiniui – 3 eurai. Galimybė užsisakyti su Kultūros pasu. | M. K. Čiurlionio namai -muziejus |
|  | **Edukacinis užsiėmimas „Pleneras. Svečiuose pas Kastuką“.** Pleneras (pranc. plein air – atviras oras) – tapymas iš natūros gamtoje, tikroviškai pavaizduojant matomus vaizdus, perteikiant gamtos spalvas ir architektūros formas natūralioje šviesoje. M. K. Čiurlionis studijuodamas Varšuvos dailės mokykloje ypatingai mėgo dalyvauti pleneruose. Edukacinio užsiėmimo dalyviai senajame Čiurlionių obelų sode, šalia Čiurlionių šeimos namų, kaip tikri dailininkai, piešia ant molbertų. Pasirenkama patinkanti vieta ir motyvas, tapoma naudojant mėgstamas dailininko priemones: pastelę ir popierių. | 60 min. | 16 | Taip | Kaina mokiniui – 3 eurai. | M. K. Čiurlionio namai-muziejus |
|  | **Edukacinis užsiėmimas – patirtis „Miške”.** Užsiėmimo metu keliaujama į vieną mėgstamiausių M. K. Čiurlionio lankytų vietų Druskininkuose – „Didįjį mišką“, esantį prie Mergelių akių ežerėlių. Mokomasi čiurlioniškai girdėti, matyti ir jausti – mokomasi atrasti įkvėpimus, kurių vedinas kompozitorius sukūrė vieną nuostabiausių simfoninių poemų „Miške“. | 60 min. | 24 | Taip | Kaina mokiniui – 3 eurai. | M. K. Čiurlionio namai-muziejus |
|  | **Edukacinis užsiėmimas – „Slaptas Čiurlionių raštas“.** Specialūs šifruoti užrašai, randami tik M. K. Čiurlionio paveiksluose, eskizuose, laiškuose – tai viena didžiausių paslapčių šio menininko biografijoje. Dėl ko buvo sukurtas ir ką reiškė šis slaptų simbolių raštas? Viename iš M. K. Čiurlionio laiškų broliui buvo atrastas visas šių simbolių alfabetas su paaiškinimais. Atėję į muziejų ir pamatę slaptuosius dailininko simbolius gyvai, kiekvienas gaus šio šifro alfabetą. Jį turėdami, galėsite net ir didžiausias paslaptis užkoduoti savo sukurtame laiške, o jį galės perskaityti tik tas, su kuriuo pasidalysite slaptojo rašto šifruota abėcėle. | 60 min. | 24 | Ne | Kaina mokiniui – 3 eurai. | M. K. Čiurlionio namai-muziejus |
|  | **Edukacinis užsiėmimas „Langas į saulę“.** Vitražo menas jau daug šimtmečių žengia greta architektūros, įsilieja į ją, formuoja pastato grožį, atlieka ne tik dekoratyvinę, bet ir estetinę funkciją. Tobulėjant technologijoms, sukurti vitražo etiudus tapo įmanoma gana nesudėtingomis priemonėmis. Žymaus lietuvių dailininko, vitražų kūrėjo, V. K. Jonyno galerijoje organizuojama tapyba ant stiklo šaltais vitražo dažais. Kuriamos nedidelio formato kompozicijos, kurios įkomponuotas lange ir saulės šviesos palytėtos, sukurs džiugią, šventinę nuotaiką dalyvio kambario interjere. | 100 min. | 10 | Taip | Kaina mokiniui – 3 eurai. | V. K. Jonyno galerija |
|  | **Edukacinis užsiėmimas „Monotipija“.** V. K. Jonyno galerija muziejus kviečia išbandyti grafikos techniką – monotipiją. Edukacinio užsiėmimo metu susipažįstama su dailininko V. K. Jonyno mėgta grafikos technika, tyrinėjama, kokius įrankius bei piešimo priemones menininkas naudojo. Kuriami vienetiniai kūriniai monotipijos technika. Šios technikos išraiškos priemonės – įvairaus sodrumo tonai ir linijos, o nupiešto vaizdo dešinė ir kairė atspaude bus susikeitusios vietomis. | 60 min. | 10 | Taip | Kaina mokiniui – 3 eurai. | V. K. Jonyno galerija |
| **Druskininkų miesto muziejus** | | | | | | |
| 1. | **Edukacija „Jūra miške“.**  Edukacijos metu sužinoma apie Druskininkų teritorijoje tyvuliavusią jūrą, jos atsitraukimą paliekant žemynines kopas, kurios laikui bėgant apaugo tankiais pušynais bei masyviais jaunuolynais. Paskutinis teorinės dalies akcentas slepiasi ir edukacijos pavadinime, kuris susideda iš dviejų kompozitoriaus M. K. Čiurlionio simfoninių pavadinimų – „Jūra“ ir „Miške“. Jų sukūrimas ir motyvai aptariami edukacijos metu ir toliau lydės edukacijos praktinę dalį, kurioje bus gaminami paveiksliukai, juos dekoruojant iš jūros atkeliavusiomis gėrybėmis. | 60 min. | 20 | Taip | 5 eurai | Druskininkų miesto muziejus |
| 2. | **Edukacija „Pavasario šauktuvės“.**  Edukacinio užsiėmimo metu susipažįstama su pavasario kalendorinėmis šventėmis ir Žaliojo kurso idėja. Apžvelgiami žymių kūrėjų kūriniai, skirti pavasariui – K. Donelaičio, Maironio, M. K. Čiurlionio „Pavasaris“, „Pavasario motyvas“, sonatinis ciklas „Pavasario sonata“ (Allegro, Andante, Scherzo, Finale), dainų rinktinė „Vieversėlis“. Kūrybinio praktinio užsiėmimo metu dekoruojami inkilėliai arba marmuruojami kiaušiniai. Pabaigoje – interaktyus žaidimas. | 60 min. | 25 | Taip | 5 Eur | Druskininkų miesto muziejus |
| 3. | **Edukacija „Mistiški EBRU žemėlapiai“**  Pasaulio tvėrimosi idėja lydėjo visą dailininko M. K. Čiurlionio kūrybą, kažkokio kitokio pasaulio – fantastinio... M. K. Čiurlionio kosmosas, sukurtas jo paveiksluose, įamžinančiuose žvaigždes, planetas ir kitus dangaus kūnus ar skraidančias būtybes (skraidantis drakonas iš ankstyvosios kūrybos ciklo „Fantazijos“) – skatina drąsiai improvizuoti ir kurti netikėčiausias kompozicijas edukacinio užsiėmimo „Mistiški EBRU žemėlapiai“ metu. Kuriama laisva kompozicija, kurioje piešiniai – tarsi mistiški žemėlapiai ar ištisos mėlynos jūros (simfonija „Jūra“), ar žaliuojantys plotai (simfonija „Miške“). Piešiniuose spalvos – tarsi mintys, o edukacinis ir terapinis užsiėmimo poveikis – įtraukiantis ir atpalaiduojantis. | 60 min. | 25 | Taip | 5 Eur | Druskininkų miesto muziejus |
| 4. | **Druskininkų miesto muziejaus ir Galerijos ekspozicijų ir parodų lankymas.**  Organizuojamos parodos gali tapti ne tik puikiu įkvėpimo šaltiniu, bet ir puikia pažinimo priemone, daugelis parodų – susiję su Druskininkais, M. K. Čiurlionio gyvenamuoju laikotarpiu bei jo aplinkos asmenybėmis. Taip pat rengiamos menininkų parodos, skirtos M. K. Čiurlioniui, jo kūrybos inspiracijoms. | 45 min. | 25 | Taip | Moksleiviams – 3 eurai;  Druskininkų savivaldybės moksleiviai, pateikę moksleivio pažymėjimą gali lankytis nemokamai. | Druskininkų miesto muziejus |
| 5. | **Integruotos dailės pamokos.**  Yra išlikusių istorinių liudijimų, kad į vilą „Linksma“ M. K. Čiurlionis ateidavo mokyti, vilos savininkų dukterų Gražinos Kiersnovskytės ir Zofijos Kiersnovskytės. Dažnai jie kartu eidavo tapyti gamtos. Druskininkų miesto muziejus yra sukaupęs ir nuolat eksponuoja gausią Druskininkų garbės piliečio Petro Viščinio dovanotą lietuvių išeivių dailininkų darbų kolekciją, čia nuolat vyksta parodos. Tai puiki vieta vykti integruotoms dailės pamokoms. | 45 min. | 20 | Taip | Druskininkų savivaldybės moksleiviams  nemokamai, Lazdijų savivaldybės moksleiviams – 3 eurai. | Druskininkų miesto muziejus |
| **Kūrybos namai ,,Druskos studija“** | | | | | | |
| 1. | **Kūrybinė pažintinė edukacija ,,Mano zodiakas druskoje“.**  Pasivaikščiojimai Ratnyčėlės pakrantėmis, kurias taip mėgo ir laiškuose aprašė Konstantinas Mikalojus, susipažįstama su M.K. Čiurlionio ,,Zodiako” ciklu, druskos masėje kuriamas savas Zodiako ženklas. | 90 min. | Min 25  Max 50 | Taip | 10 eurų | Kūrybos namai ,,Druskos studija“ |
| 2. | **Pažintinė kultūrinė edukacija ,,Slapta Kastuko ABC”.** Sužino kokią slaptą abėcėlę buvo susikūrę Čiurlionių vaikai, susipažįsta su Konstantino Mikalojaus laiškų kopijomis. Plunksnakočiu ir tušu slaptos abėcėlės ženklais rašoma ant atviruko su M. K. Čiurlionio kūrinių reprodukcijomis. | 60 min. | 25-30 | Ne | 10 eurų | Kūrybos namai ,,Druskos studija“ |
| **Druskininkų jaunimo užimtumo centras** | | | | | | |
| 1. | **Edukacija „Modernus M. K. Čiurlionis“.**  M. K. Čiurlionio paveikslų atkūrimas šiuolaikiškai (iškarpos, kamšteliai, skiautelės ir pan.). | 120 min. | 15 | Ne | Nemokama | Druskininkų jaunimo užimtumo centras |
| 2. | **Kūrybinė naktis „Atrask M. K. Čiurlionį“**. M. K. Čiurlionis pristatomas “Kahoot” žaidimo forma. Grupėse atliekamos įvairios kūrybinės užduotys (pvz. sukurti mini spektaklį ar trumpą pasaką pagal pasirinktą M. K. Čiurlionio paveikslą, sukurti ir sušokti trumpą šokį pagal jo muziką ir pan.). | 11 valandų (20.00 val. – 07.00 val.). | 20 | Taip | Nemokama | Druskininkų jaunimo užimtumo centras |
| 3. | **„Arbatėlė su M. K. Čiurlioniu“.**  Klasių valandėlių metu organizuojamos kūrybinės dirbtuvės jaunimui, „work cafe“ principu. | 45 min. | 30 | Ne | Nemokama | Druskininkų jaunimo užimtumo centras |
| **Lazdijų krašto muziejus** | | | | | | |
| 1. | **Edukacija - viktorina „Snaigyno strazdas**“. Pristatoma Veisiejų krašto muziejaus ekspozicija, skirta S. Gedai, aplankomos Veisiejų parke esančios skulptūros. | 45 min. | 30 | Ne | Nemokama | Lazdijų krašto muziejaus Veisiejų padalinys |
| 2. | **Edukacija - viktorina**  **,,Poeto Sigito Gedos gyvenimas ir kūryba“**  Skiriamos grupelėms interaktyvios užduotys apie Sigitą Gedą. | 45 min. | 25 |  | Nemokama | Lazdijų krašto muziejaus Veisiejų padalinys |
| **Lazdijų kultūros centras** | | | | | | |
| 1. | **Sigito Gedos eilėraščių įveiksminimas.**  Edukacija, kurios metu skaitome poeto eilėraščius, trenažo pratimų pagalba ieškome eilėraščio įveiksminimo per individualų ir grupinį judesį, tarpusavio santykį, bei žodžio transliavimą. | 45 min. | 16 | taip | 6 eurų | Lazdijų kultūros centras.  Edukaciją veda pedagogė režisierė Ingrida Neverdauskienė |
| 2. | **Edukacija „Sigito Gedos pėdomis“.** Ši edukacija skirta S. Gedai atmininti. Tai - galimybė pasivaikščioti pramintais tėviškės keliais, kuriuose ir prasidėjo jo, kaip poeto, kelias per gyvenimą, kur gimė bei buvo užrašyti jo darbai. Maršrutas prasideda nuo gimnazijos, kurioje mokėsi ir, žinoma, kuri pavadinta jo vardu. Toliau seka kelionė į Veisiejų dvaro parką, kuriame minint 80 – ąjį gimtadienį buvo jo atminimui pastatyta unikali skulptūra „Paukštis – žmogus“. Toliau maršrutas tęsiamas link jo tėviškės Pateruose, su stotelėmis S. Gedos poezijos skaitymu bei dainomis. | 2 val. | 20 | Tik nustatytu maršrutu | 6 eurų | Veisiejų kultūros namai |
| **Kitos įstaigos** | | | | | | |
| 1. | **Garsiniai S. Gedos kūrybos skaitymai ,,Pagalvojau, kad aš viską patyriau“** (Sigito Geda). | 45 min. | nėra | Taip |  | Veisiejų miesto biblioteka |
| 2. | **Taškavimo edukacija pagal Sigito Gedos kūrybą.** | 45 min. | 10 | Taip |  | Lazdijų viešoji biblioteka |
| 3. | **Muzikinis interaktyvus poezijos skaitymas vaikams.** Profesionalūs aktoriai Balys Ivanauskas ir Artūras Dubaka, pasitelkdami lietuvių poetų ir rašytojų Sigito Gedos, Mariaus Marcinkevičiaus, Daivos Čepauskaitės bei Vainiaus Bako poeziją, ją žaismingai verčia dainomis, praturtindami interaktyviais intarpais ir savo asmeninėmis istorijomis. „Vakaro V” metu aktoriai ieško poezijos ne vien knygose, bet ir butuose, kiemuose, ežeruose, miškuose ar net gyvulių tvartuose, o pasirodymo metu betarpiškai bendrauja su vaikais ir kalba individualumo, draugystės, nuotykių, meilės ir mirties temomis. „Teatro P” misija – pateikti poeziją taip, kad net ir jos neskaitantys ją pamėgtų, todėl pasirodyme laukiami ne tik poezijos mylėtojai, bet ir nemylėtojai! Kūrėjai: Balys Ivanauskas ir Artūras Dubaka | 45 min. | nėra | Taip | Kultūrinio paso programa | Teatras P” drauge su literatūros pažinimo programa „Vaikų žemė” |
| 4. | **Edukacinis užsiėmimas – koncertas ,,Pažintis su poeto S. Gedos kūryba“**. Renginyje skambės Sigito Gedos kūryba (eilės, dainos), bus kuriami knygų skirtukai su S. Gedos kūrybos motyvais. | 45 min. | 20 | Taip |  | Lazdijų meno mokykla |
| 5. | **Edukacija „Su gamta susiję vaizdiniai Sigito Gedos kūryboje“.** Galima bus susipažinti su žaliosiomis edukacinėmis erdvėmis, kuriose yra augalai, mažosios skulptūros, susietos su Sigito Gedos kūryba (jazminas, šilagėlės, slyva, strazdas, varnelė.. ) |  |  |  |  | Veisiejų Sigito Gedos gimnazijos biblioteka |
| 6. | **Pažintinė, muzikinė edukacija – viktorina „Garsų ir spalvų karalius“, skirta M. K. Čiurlioniui.**  Pasakojimai apie M. K. Čiurlionį. Čiurlionianos fondo (knygų apie M. K. Čiurlionį pristatymas. Viktorina „Ką žinai apie M. K. Čiurlionį?“ Istorijų nutikusių M. K. Čiurlioniui vaikystėje garsinis skaitymas. Sveikinimo ,,Su gimtadieniu, Kastuk“ rašymas grafinėmis planšetėmis (sveikinimai skaitmeninami ir viešinami per M. K. Čiurlionio gimtadienį). | 60 min. | 22 | Taip | Nėra | Druskininkų savivaldybės viešoji biblioteka |
| 7. | **Pažintinė, muzikinė edukacija – karaoke „Koks vakaras ilgas“, skirta Sigitui Gedai, Jotvingių krašto vaikui ir dainiui.** Pasakojimas apie poetą S. Gedą – susipažįstama su poeto gyvenimu ir kūryba. S. Gedos eilėraščių garsinis skaitymas ir karaoke pagal S. Gedos eilėraščius. Kūrybinės dirbtuvėlės – baltos varnelės lipdymas panaudojant modeliną. | 60 min. | 22 | Taip | Nėra | Druskininkų savivaldybės viešoji biblioteka |
| 8. | **Filmas „Angelų takais“.** Skambant M. K. Čiurlionio ir M. Urbaičio muzikai virtualioje realybėje vyksta pažintis su 60 dailininko paveikslų – tiek rečiau matomų, tiek puikiai atpažįstamų. Menininko kūryba ir jo personažus jungiantis siužetas perkelia žiūrovą į M. K. Čiurlionio kurtą magišką pasaulį. Virtualios realybės akinių dėka pažintis su menu vyksta patrauklioje ir įtaigioje technologinėje erdvėje. | 45 min. | 15 | Taip | 15 eurų, su kultūros pasu 10 eurų | [www.angelutakais.lt](http://www.angelutakais.lt) |

**KULTŪRINIO UGDYMO PROGRAMA**

**„Kūrybos MAGIJA (MAtau, GIrdžiu, JAučiu): M. K. Čiurlionis, S. Geda“**

**4 priedas**

**PROJEKTAI, RENGINIAI, KONCERTAI, PARODOS, PLENERAI, ŽYGIAI, EKSKURSIJOS IR KT.**

**VEIKLOS SUSIJUSIOS SU IŠKILIOMIS ASMENYBĖMIS M. K. ČIURLIONIU IR S. GEDA**

|  |  |  |
| --- | --- | --- |
| **Eil. Nr.** | **Veiklos pavadinimas** | **Įstaigos pavadinimas** |
| 1. | Susitikimai su meno kūrėjais. | Projekte dalyvaujančios mokyklos |
| 2. | „Poezijos pavasaris“. | Lazdijų viešoji biblioteka. |
| 3. | Gabių mokinių apdovanojimo renginys „Jazmino žiedas“. | Veisiejų Sigito Gedos gimnazija |
| 4. | Tradicinis akordeonistų sąskrydis „Su meile akordeonui“. | Lazdijų meno mokykla |
| 5. | Kasmetinis menininkų pleneras „Veisiejų pavasaris“. | Veisiejų seniūnijos bendruomenė |
| 6. | Tarptautinis menų festivalis „Vasara su M. K. Čiurlioniu“. | Druskininkų kultūros centras |
| 7. | Fortepijoninės muzikos vasara (59 sezonas). Muziejaus sode mokinių iš Kauno J. Naujalio muzikos gimnazijos, Šiaulių S. Sondeckio muzikos gimnazijos, Klaipėdos S. Šimkaus konservatorijos ir Nacionalinės M. K. Čiurlionio menų mokyklos klasikinės muzikos koncertai. Vyks birželio 8-9 ir 15-16 dienomis. | M. K. Čiurlionio namai-muziejaus (sode) |
| 8. | M. K. Čiurlionio gimtadieniui skirti renginiai. | M. K. Čiurlionio meno mokykla,  M.K. Čiurlionio namai-muziejus,  Druskininkų kultūros centras |
| 9. | Muzikinė viktorina, skirta M. K. Čiurlioniui. | Druskininkų savivaldybės administracijos švietimo skyriaus ir M. K. Čiurlionio meno mokykla |
| 10. | Kūrybinių darbų (miniatiūrų, akrostichų, eilėraščių) konkursas. | Druskininkų savivaldybė |
| 11. | Kūrybiškumo diena „Aš – kūrybos pasaulyje“, skirta Sigitui Gedai. | Lazdijų rajono savivaldybė |
| 12. | Konkursas „Pasakiškas M. K. Čiurlionis”. Pasakos kūrimas pagal M. K. Čiurlionio paveikslą. | Druskininkų Jaunimo užimtumo centras |
| 13. | Interaktyvi komandinė pažintis su S. Gedos ir M. K. Čiurlionio gimtinėmis, naudojant mobilią programėlę Actionbound. | Stalo žaidimų klubo įkūrėjas Juozas Kazlauskas |